Publication: Magyar Közlöny
Issue: MK-2003-157 (Year: 2003, Number: 157)
Era: 1990-2004
Section: Szerzõdés tagállamai és az 1995. évi CII. törvényben kihirdetett Békepartnerség más részt vevõ államai Magyarországon tartózkodó fegyveres erõi és polgári állománya által
Paragraph Index: 1876

(10) A vonatkozó jogszabály szerinti vendéglátás üzletkörökben kiadott mûködési engedéllyel rendelkezõ, nem jövedéki engedélyes kereskedõ az alkoholtermék, a sör, a bor, a pezsgõ és a köztes alkoholtermék értékesítésérõl az üzlethelyiségében külön nyilvántartást köteles vezetni a vámhatóság által hitelesített nyomtatványon, amely helyett a vámhatóság által jóváhagyott számítógépes nyilvántartás-vezetés is alkalmazható. A nyilvántartásban a beszerzett mennyiséget a beszerzést követõen haladéktalanul, az értékesített mennyiséget naponta kell bejegyezni, valamint meg kell állapítani a zárókészletet. A beszerzett mennyiséget szállítónként, és azon belül annak a telephelynek a feltüntetésével kell kimutatni, ahonnan a szállítás történt. A mennyiséget a bontott és a bontatlan palackok, dobozok, kannák, hordók ûrtartalom szerinti darabszámának feltüntetésével, illetve a kimérõ edényben (eszközben) tárolt bort — 20 literes pontossággal — literben feltüntetve kell a nyilvántartásban szerepeltetni.

Source: https://magyarkozlony.hu/hivatalos-lapok/8135696f8020b1b289d3600b5d2ab60d7f80ef55/dokumentumok/e399ecfd9d9057b73196a858804d4f2ebf97df58/letoltes